b"\n_START_ARTICLE_\nPiretrina\n_START_PARAGRAPH_\nLa Piretrina \xc3\xa9s un insecticida biol\xc3\xb2gic extret dels fruits i flors del piretre (Chrysanthemum cinerariaefolium tamb\xc3\xa9 conegut com a Tanacetum cinerariifolium) i altres tipus de crisantem com el Chrysanthemum coccineum. Aquestes plantes es conreen en pa\xc3\xafsos tropicals a al\xc3\xa7ades entre 1000 i 2000 metres principalment a Col\xc3\xb2mbia i Kenya, es tracta d'una planta que nom\xc3\xa9s fa una floraci\xc3\xb3 abundant en altura._NEWLINE_Per s\xc3\xadntesi qu\xc3\xadmica tamb\xc3\xa9 s'obtenen les piretrines sint\xc3\xa8tiques (piretroides)._NEWLINE_S\xc3\xb3n insecticides poc estables a l'aire lliure i r\xc3\xa0pidament es degraden per la llum i altres agents atmosf\xc3\xa8rics poc temps despr\xc3\xa9s de la seva aplicaci\xc3\xb3._NEWLINE_Pr\xc3\xa0cticament no s\xc3\xb3n t\xc3\xb2xics per als mam\xc3\xadfers, en canvi s\xc3\xb3n letals per a la pr\xc3\xa0ctica totalitat dels insectes de manera que despr\xc3\xa9s de la seva aplicaci\xc3\xb3 es pot produir un desequilibri biol\xc3\xb2gic que d\xc3\xb3na pas a la proliferaci\xc3\xb3 de l'aranya roja en les plantes. _NEWLINE_S\xc3\xb3n molt usats en productes contra insectes de la llar."